cyanic-selkie/wikianc huggingface dataset:
মাস্ক আলাবামা ছিনতাই
ছিনতাই
সবকিছুর পরও জলদস্যুরা জাহাজে আরোহণ করে। পেরি প্রথমদিকে প্রধান ইঞ্জিন কক্ষের নিয়ন্ত্রণ নেন ও ম্যাট ফিশার স্টিয়ারিং গিয়ারের নিয়ন্ত্রণ নেন। পেরি জাহাজের সমস্ত পাওয়ার বন্ধ করে দেন এবং জাহাজটি অন্ধকার হয়ে যায়। জলদস্যুরা ক্যাপ্টেন রিচার্ড ফিলিপসসহ আরো কয়েকজন ক্রুকে জিম্মি করে কিন্তু জাহাজে মূলত তাদের নিয়ন্ত্রণ ছিল না।
পেরি ইঞ্জিন কক্ষের নিরাপদ স্থানে হাতে ছুড়ি নিয়ে অপেক্ষা করছিলেন, জলদস্যুদের মধ্য থেকে তাদের নেতা ক্রুদের খঁজতে ইঞ্জিন কক্ষে আসে যাতে তাদের মাধ্যমে জাহাজটি সোমালিয়ায় নিয়ে যাওয়া যায়। পেরি জলদস্যুকে ছুড়ি দিয়ে আক্রমণ করে ও এতে জলদস্যুটির হাত কেটে যায় এবং তিনি ক্রুদের কাছে জিম্মি হন।
ক্রুরা জিম্মি জলদস্যুর বিনিময়ে তাদের ক্যাপ্টেন ও অন্যান্য ক্রুদের মুক্তির জন্য একটি বিনিময় চুক্তি করে কিন্তু ক্রুরা জলদস্যুকে ছেড়ে দেওয়ার পর বাকী জলদস্যুরা চুক্তি ভঙ্গ করে। ক্যাপ্টেন ফিলিপস কীভাবে জাহাজের লাইফবোট চালনা করতে হয় তা দেখিয়ে দিতে জলদস্যুদের সাথে লাইফবোটে যান কিন্তু জলদস্যুরা ক্যাপ্টেন ফিলিপসসহ লাইফবোট নিয়ে পালিয়ে যায়।
৮ই এপ্রিল ২০০৯ সালে ডিস্ট্রয়ার ইউএসএস বেইনব্রিজ এডেন উপসাগর থেকে জিম্মি সংকট নিরসনের জন্য যাত্রা করে ও ৯ই এপ্রিল তারা মাস্ক আলাবামার কাছে পৌঁছে। মাস্কা আলাবামাকে তখন সশস্ত্র প্রহরায় তার নিজস্ব যাত্রা পথে পাঠানো হয় কারণ উক্ত এলাকায় তখন সশস্ত্র অভিযানের প্রস্তুতি নেওয়া হয় ক্যাপ্টেন ফিলিপসকে উদ্ধারের জন্য। যাত্রাপথে ক্যাপ্টেন ল্যারি ডি. অ্যাশেইন পুনরায় জাহাজের নেতৃত্ব গ্রহণ করেন; ফিলিপস ৯ দিন পূর্বে ল্যারিকে তার পদ থেকে বরখাস্ত করেছিল।
সাচার ইউনিয়ন
সাচার বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।
আয়তন
সাচার ইউনিয়নের আয়তন ৪,১৮৩ একর।
জনসংখ্যার উপাত্ত
২০১১ সালের পরিসংখ্যান অনুযায়ী সাচার ইউনিয়নের জনসংখ্যা ২৭,৯৪৪ জন। এর মধ্যে পুরুষ ১৩,৫৪৮ জন এবং মহিলা ১৪,৩৯৬ জন। মোট পরিবার ৫,৩৫৭টি।
অবস্থান ও সীমানা
কচুয়া উপজেলার সর্ব-উত্তরে সাচার ইউনিয়নের অবস্থান। এ ইউনিয়নের দক্ষিণে বিতারা ইউনিয়ন, পশ্চিমে পাথৈর ইউনিয়ন ও কুমিল্লা জেলার দাউদকান্দি উপজেলার মোহাম্মদপুর পশ্চিম ইউনিয়ন, উত্তরে কুমিল্লা জেলার দাউদকান্দি উপজেলার মালিগাঁও ইউনিয়ন ও কুমিল্লা জেলার চান্দিনা উপজেলার সুহিলপুর ইউনিয়ন এবং পূর্বে কুমিল্লা জেলার চান্দিনা উপজেলার সুহিলপুর ইউনিয়ন অবস্থিত।
প্রশাসনিক কাঠামো
সাচার ইউনিয়ন কচুয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
শিক্ষা প্রতিষ্ঠান
১.৬নং শুয়ারুল সকারি প্রাথমিক বিদ্যালয়
যোগাযোগ ব্যবস্থা বজরী খলা শহীদ দেওয়ার বাড়ী
সাচার,রাদৈল বাজার, কচুয়া
খাল ও নদী
সাচার বাজারটি মনোরম দৃশ্য তার চারপাশের বিখ্যাত নদীগুলোর জন্য। সাচার দক্ষিণ বাজারের ওপেরা ব্রিজটি সেই নদীর উপরই স্থাপিত।
হাট-বাজার
সাচার ইউনিয়নের প্রধান প্রধান হাট-বাজারগুলো হল ঃঐতিহাসিক শুয়ারুল বাজার, সাচার বাজার, রাগদৈল বাজার এবং বায়েক বাজার।
উল্লেখযোগ্য ব্যক্তি= ====== '''ডা. আলামগীর হোসেন সোহাগ'''
★পরার্মশ দাতা, পদুয়া
ইসরা হিরসি
ইসরা হিরসি (জন্ম ২২ ফেব্রুয়ারি, ২০০৩) একজন আমেরিকান পরিবেশ কর্মী। তার সহ-প্রতিষ্ঠিত মার্কিন যুব জলবায়ু ধর্মঘটের তিনি একজন সহ-নির্বাহী পরিচালক হিসাবে দায়িত্ব পালন করেছেন। ২০২০সালে ৪০ বছরের কম বয়সীদের নিয়ে সরকারি এবং রাজনীতির ক্ষেত্রে প্রভাবশালীদের নামের ফরচুন-৪০-এর যে তালিকা তৈরি হয় তাতে হিরসির নাম রয়েছে।
প্রাথমিক জীবন এবং সক্রিয়তাবাদ
হিরসির বাল্যকাল কেটেছে মিনেসোটা র মিনিয়াপোলিস শহরে। তিনি মার্কিন কংগ্রেস মহিলা ইলহান ওমারের মেয়ে।  তার বাবার নাম আহমেদ আবদিসালান হিরসি। মাত্র বারো বছর বয়সে আমেরিকার মলে জামার ক্লার্কের পক্ষে বিচারের জন্য প্রতিবাদকারীদের মধ্যে তিনি ছিলেন অন্যতম। হিরসি মিনিয়াপলিস সাউথ হাই স্কুলের ছাত্রী। .উচ্চ বিদ্যালয়ের পরিবেশ ক্লাবে যোগদানের পরে তিনি জলবায়ু সক্রিয়তা সংক্রান্ত বিষয়ে জড়িয়ে পড়েন।
১৫৪৭
১৫৪৭ গ্রেগরীয় বর্ষপঞ্জির একটি সাধারণ বছর।
জগন্নাথ দাস
প্রাথমিক জীবন
তার পিতা উৎকলায় ভাগবতের বক্তা ছিলেন।  ভগবান দাসের ভাগবত-ব্যাখ্যা শুনে খুশী হয়ে তৎকালীন ওড়িশার রাজা পুরুষোত্তম দেব তাঁকে "পুরাণ পান্ড্য" উপাধি দিয়েছিলেন।  তিনি জগন্নাথকে পুরাণ পান্ড্য হিসাবে অনুসরণ করতে প্রশিক্ষণ দিয়েছিলেন।  জগন্নাথ দাস শ্রীকৃষ্ণচৈতন্যদেবের প্রায় সমবয়সী ছিলেন।  কল্প বাতার অধীনে তাদের সভার পরে,দু'জনের মধ্যে একটি আধ্যাত্মিক আত্মীয়তা বৃদ্ধি পেয়েছিল যা একটি উষ্ণ, আজীবন বন্ধুত্বের সম্পর্ক হয়ে ওঠে।  চৈতন্য মহাপ্রভুর এক অতি আগ্রহী শিষ্য ছিলেন বলে জগন্নাথকে তিনি অতিবাদী নামে অভিহিত করতেন ।
সাহিত্যকর্ম
ওড়িয়া ভাগবতের রচয়িতা জগন্নাথ দাস । ওড়িয়া ভাষার মানোন্নয়নের ক্ষেত্রে গ্রন্থটির দুর্দান্ত প্রভাব ছিল।  ওড়িশায় এর জনপ্রিয়তা ব্যাপক । এখানে অনেক বাড়িতে গ্রন্থটি পূজা করার পর্যায়ে পৌঁছেছিল ।ওড়িশার গ্রামগুলিতে একটি ছোট বাড়ি বা ঘর থাকত যা ভাগবত টুঙ্গি নামে পরিচিত, যেখানে গ্রামবাসীরা জগন্নাথের ভাগবত শোনার জন্য ভিড় করত।  ভাগবতের অনেক উক্তি প্রবাদে পরিণত হয়েছে এবং ওড়িশা জুড়ে লোকেদের দ্বারা উদ্ধৃত হয়েছে।
তার সাহিত্যকর্ম ১২ টি খণ্ডে বিভক্ত এবং প্রতিটি খণ্ডে ১০-৩০ টি অধ্যায় রয়েছে।  প্রতিটি অধ্যায়ে ৫০ থেকে ৩০০ পঙ্‌ক্তি রয়েছে।
গণনাথ দাস ওড়িয়া ভাগবতকে ইংরেজিতে অনুবাদ করেছিলেন।  ইংরেজি অনুবাদটি ভাগবত থেকে পড়া।
বহিঃসংযোগ
ওড়িয়া ভাগবত
বাগমারা উত্তর ইউনিয়ন
বাগমারা উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
অবস্থান ও সীমানা
লালমাই উপজেলার উত্তরাংশে বাগমারা উত্তর ইউনিয়নের অবস্থান। এ ইউনিয়নের দক্ষিণে বাগমারা দক্ষিণ ইউনিয়ন, পূর্বে ভুলইন উত্তর ইউনিয়ন, উত্তরে কুমিল্লা সদর দক্ষিণ উপজেলার বারপাড়া ইউনিয়ন এবং পশ্চিমে বরুড়া উপজেলার শিলমুড়ী দক্ষিণ ইউনিয়ন অবস্থিত।
মণীন্দ্রনাথ বন্দ্যোপাধ্যায়
মণীন্দ্রনাথ বন্দ্যোপাধ্যায় (১৩ জানুয়ারি ― ২০ জুন ১৯৩৪) ছিলেন ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয়  অংশগ্রহণকারী এক বিপ্লবী। তিনি   হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন।
সংক্ষিপ্ত জীবনী
মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি বৃটিশ ভারতের  আগ্রা ও অওধের যুক্ত প্রদেশের অধুনা  উত্তর প্রদেশের  বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি  রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত  হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন।  তিনি রাজেন্দ্রনাথ লাহিড়ীকে  বিপ্লবীগুরু হিসাবে মানতেন। ১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করে হত্যা করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও  যশপালও বন্দী ছিলেন। জেলে তাদের উপর পুলিশের নৃশংস  অত্যাচারের বিরুদ্ধে অনশন ধর্মঘট শুরু করেন তিনি।  অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন।
রেল মন্ত্রক (ভারত)
রেল মন্ত্রক ভারত সরকারের রেলওয়ে পরিচালনা সংক্রান্ত একটি গুরুত্বপূর্ণ মন্ত্রক। ভারতে রেল পরিবহণের একক দায়িত্বপ্রাপ্ত সরকারি সংস্থা ভারতীয় রেল এই মন্ত্রকের নিয়ন্ত্রণাধীন। ভারতীয় রেলের সর্বোচ্চ প্রতিষ্ঠান রেলওয়ে বোর্ড মন্ত্রকের কাছে যাবতীয় রিপোর্ট পেশ করে। নয়াদিল্লির রেলভবন এই মন্ত্রকের প্রধান কার্যালয়। ২০০৯ সালের মে মাস থেকে এই মন্ত্রকের মন্ত্রিত্বের দায়িত্ব পেয়েছেন বিশিষ্ট বাঙালি মমতা বন্দ্যোপাধ্যায়।
ঐতিহাসিক কারণে রেল মন্ত্রক ভারতের সাধারণ বাজেটের বাইরে একটি পৃথক বাজেট পেশ করে থাকে। এই পৃথক বাজেট পেশের সূত্রপাত ঘটে ১৯২৪ সালে। সেই সময় রেলওয়ে বাজেট ছিল দেশের বাজেটের ৭০ শতাংশ। তাই প্রতিটি বাজেটকে আলাদা গুরুত্ব দেওয়ার লক্ষ্যে রেলওয়ে বাজেটকে সাধারণ বাজেট থেকে পৃথক করা হয়। বর্তমানে রেলবাজেটের পরিমাণ সাধারণ বাজেটের তুলনায় ১৫ শতাংশ কম। যদিও এখন আর রেলবাজেট পেশকে কোনো পৃথক বাজেট উপস্থাপনা হিসেবে দেখা হয় না, তবুও সারা দেশে এই বাজেট নিয়ে বিশেষ উৎসাহ উদ্দীপনা দেখা যায়। কারণ রেলের বার্ষিক ভাড়া ও কর-আরোপের কথা এই বাজেট থেকেই জানা যায়। জন মাথাই, এন গোপালস্বামী আয়াঙ্গার, লালবাহাদুর শাস্ত্রী, মধু দণ্ডবতে, মাধবরাও সিন্ধিয়া, সি কে জাফর শরিফ প্রমুখ অতীতে ভারতের রেলমন্ত্রীর দায়িত্বভার বহন করেছেন।
সম্পুরক সংস্থা
রেল ইন্ডিয়া টেকনিক্যাল অ্যান্ড ইকোনমিক সার্ভিসেস, RITES
আরও দেখুন
ভারতীয় রেলওয়ে সাংগঠনিক পরিকাঠামো
আলাউদ্দিন বাবু
অনূর্ধ্ব-১৯ এর ক্যারিয়ার
বাবু বোলিং ডানহাতি ফাস্ট বোলার যিনি মিডল অর্ডারে ব্যাট করতে পারেন তাকে নিউজিল্যান্ডে ২০১০ সালের অনূর্ধ্ব-১৯ বিশ্বকাপের জন্য বাংলাদেশ দলে অন্তর্ভুক্ত করা হয়েছিল। জুলাই ২০০৯ সালে ইংল্যান্ড অনূর্ধ্ব-১৯-এর বিপক্ষে প্রথম চারদিনের ম্যাচে তিনি চার উইকেট নিয়েছিলেন।
ঘরোয়া ক্যারিয়ার
বাবু প্রথম নজর কাড়ে ২০০৮ সালে, যখন তিনি ঢাকার ফার্স্ট ডিভিশন লিগে আট উইকেট শিকার করেন, যা প্রিমিয়ার লিগের ঠিক নিচের স্তর। ২০১০, তিনি রাজশাহী বিভাগীয় ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেন এবং পরের বছর অঞ্চলটি বিভাগীয় ক্রিকেট দলে পরিণত হলে রংপুর বিভাগে চলে যান। [তথ্যসূত্র প্রয়োজন]
বাংলাদেশ প্রিমিয়ার লিগে বরিশাল বার্নার্সের হয়ে খেলেছেন। বরিশাল বার্নার্সকে ফাইনালে তুলতে তিনি গুরুত্বপূর্ণ ভূমিকা পালন করেছিলেন।
২০১৩ সালে, শেখ জামাল ধানমন্ডি ক্লাবের এলটন চিগুম্বুরা আলাউদ্দিনের করা ইনিংসের শেষ ওভার থেকে ৩৯ রান করেন। তিনি প্রথম বলে পাঁচটি দেন যা ছিল একটি নো-বল এবং তারপর একটি ওয়াইড বল করেন। পরের পাঁচ বলে, চিগুম্বুরা ছক্কা এবং চারের মধ্যে পর্যায়ক্রমে আলাউদ্দিন আরেকটি ওয়াইড বোল্ড করেন এবং একটি ছক্কায় শেষ হন। আলাউদ্দিন তার ১০ ওভারে ৯৩ রান দেন। সেই সময়ে একটি বিশ্ব রেকর্ড, এটি ভেঙে গেছে, এবং এখন এক ওভারে ৪৩ রান দাঁড়িয়েছে।
২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগের খসড়ার পর তাকে রাজশাহী কিংস দলের স্কোয়াডে রাখা হয়েছিল।
মিতালি মুখার্জী
ডঃ মিতালি মুখার্জী (জন্ম ১৯৬৭) ভারতের সিএসআইআর জেনোমিক্স অ্যান্ড ইন্টিগ্রেটিভ বায়োলজির একজন প্রধান বিজ্ঞানী, যিনি মানব জিনতত্ত্ব]] এবং ব্যক্তিগতকৃত ঔষধের ক্ষেত্রে উল্লেখযোগ্য কৃতিত্ব অর্জন করেছেন। তিনি অধ্যাপক সমীর কে. ব্রহ্মচারীর মেন্টরশিপে এবং তাঁর সহকর্মী ডঃ ভাবনা প্রাশের (এমডি আয়ুর্বেদ) এর সাথে যৌথ গবেষোণায় "আয়ুর্জেনোমিক্স" এর গবেষণাক্ষেত্রটি সূচনা করার জন্য সবচেয়ে বেশি পরিচিত। আয়ুর্জেনোমিক্স একটি উদ্ভাবনী গবেষণা, এটি মূলত জেনোমিক্সের সাথে ঐতিহ্যবাহী ভারতীয় চিকিৎসাপদ্ধতি আয়ুর্বেদের নীতিগুলির মিশ্রণ। মিতালি মুখার্জীর উল্লেখযোগ্য অবদান ইন্ডিয়ান জেনোম ভেরিয়েশন কনসোর্টিয়াম যা "ভারতীয় জনগোষ্ঠীর প্রথম জেনেটিক ল্যান্ডস্কেপ" প্রস্তুতকারী একটি বিস্তৃত তথ্যভাণ্ডার। জাতিগোষ্ঠীর জেনোমিক্স অধ্যয়নের জন্য আইজিভি তথ্যভাণ্ডার ব্যবহার করে বহু গবেষণাপত্র প্রকাশ করেছেন তিনি । মিতালি বংশগত আটাক্সিয়া নিয়ে বিস্তৃত গবেষণা করেছেন এবং তিনি রোগের উৎস এবং অভিযোজনগত ইতিহাস বিষয়ক খোঁজ সম্পর্কিত অন্যান্য অনেক প্রকল্পের সাথে জড়িত। তিনি চিকিৎসাবিজ্ঞানের ক্ষেত্রে অবদানের জন্য ২০১০ সালে শান্তি স্বরূপ ভাটনগর পুরস্কার পেয়েছেন।
ব্যক্তিগত জীবন
মিতালি ১৯৬৭ সালের ১৩ নভেম্বর মধ্যপ্রদেশে বাঙালি পিতামাতার ঘরে জন্মগ্রহণ করেছিলেন। তিনি বর্তমানে ভারতে র নতুন দিল্লি তে থাকেন । তিনি ব্যাঙ্গালোরে র ভারতীয় বিজ্ঞান সংস্থা থেকে 'ব্যাকটিরিয়াল আণবিক জেনেটিক্সে' ডক্টরাল ডিগ্রি (পিএইচডি) অর্জন করেছেন । একটি সাক্ষাৎকারে, মিতালি বলেছেন তাঁর অন্যতম প্রভাবশালী পরামর্শদাতা ছিলেন বৈজ্ঞানিক ও শিল্প গবেষণা কাউন্সিলের প্রাক্তন মহাপরিচালক ডঃ সমীর কুমার ব্রহ্মচারী, যিনি জৈবপদার্থবিজ্ঞান এবং ফার্মাকোজেনেটিক্সে তাঁর কাজের জন্য পরিচিত ।
কর্মজীবন ও গবেষণা
ডক্টরাল ডিগ্রি সমাপ্তির পরে, মিতালি ১৯৯৭ সালে নতুন দিল্লি তে জেনোমিক্স এবং ইন্টিগ্রেটিভ বায়োলজি ইনস্টিটিউটে যোগদান করেছিলেন। এর পর থেকে তিনি জনসংখ্যার জেনেটিক্স এবং বিবর্তনীয় জেনোমিক্সের ক্ষেত্রে কাজ করেছেন এবং ব্যক্তিগত চিকিৎসা, আয়ুর্বেদিক চর্চা এবং পশ্চিমী চিকিৎসার একীকরণের ক্ষেত্রেও তাঁর বিশেষ আগ্রহ ছিল।
তাঁর অন্যতম উল্লেখযোগ্য কাজ ডিএনএ-র আলু অঞ্চলগুলির কার্যকারিতাটি বিবেচনা করা ,যা প্রাইমেট জনগোষ্ঠীর ডিএনএতে ট্রান্সপোসন হিসেবে প্রচুর পরিমাণে পাওয়া যায়।
পুরস্কার
মিতালি মুখার্জি বেশ কয়েকটি মর্যাদাপূর্ণ পুরস্কার পেয়েছেন। ২৪শে সেপ্টেম্বর, ২০০১-এ, তিনি সিএসআইআর তরুন বৈজ্ঞানিক পুরস্কারে ভূষিত হন। তারপরে ২০০৬ সালে তিনি হিউম্যান জেনোম অর্গানাইজেশনের (এইচ ইউ জি ও) সদস্য হওয়ার জন্য মনোনীত হন। ২০০৮ সালে তিনি জাতীয় যুব মহিলা জীববিজ্ঞানী পুরস্কার এবং ২০১০ সালে মর্যাদাপূর্ণ শান্তি স্বরূপ ভাটনগর পুরস্কার পেয়েছিলেন। ২০১৪ সালে, মিতালি ভারতের একাডেমি অফ সায়েন্সের ফেলো নির্বাচিত হয়েছিলেন। ২০১৬ সালে মহিলা বিজ্ঞানীদের জন্য ভাস্বিক পুরস্কার পেয়েছিলেন। অতি সম্প্রতি, ২০১৭ সালে, মিতালি মুখার্জি পুষ্পলতা রানাডে জাতীয় মহিলা পুরস্কারে ভূষিত হয়েছেন
প্রকাশনা
মিতালি জেনোমিক্স সংক্রান্ত বহু গবেষণাপত্র প্রকাশ করেছেন, তার মধ্যে একটি হল বিবর্তনীয় এবং জনসংখ্যা জেনেটিক্স এর জার্নাল। -এর সহকারী সম্পাদক।
ইসলাম ও শিশু
ইসলাম ও শিশু বিষয়ক আলোচনায় ইসলামে শিশুদের অধিকার, মাতা-পিতার প্রতি তাদের দায়িত্ব-কর্তব্য, ঔরসজাত ও পালিত সন্তানসন্ততির উপর মাতা-পিতার অধিকার, আকীকাহ ইত্যাদি বিষয় অন্তর্ভুক্ত।
মুহাম্মাদ (স:)
মুহাম্মাদ (স:) এর সাতজন সন্তানসন্ততি (তিন ছেলে ও চার মেয়ে) ছিল। তার ছেলেদের সবাই (ইবরাহিম ইবনে মুহাম্মাদ সহ) শৈশবে মৃত্যুবরণ করেন। এ কারণে, কখনো কখনো বাবা হিসেবে তার অনুভূতিকে "দুঃখপূর্ণ" হিসেবে বর্ণনা করা হয়।
মুহাম্মাদ (স:) এর একজন পালিত সন্তানও ছিল। তার নাম ছিল জায়েদ। হাসান ও হুসাইন নামে তার দুইজন নাতিও ছিল। আর তার তিন নাতনিরা হলেন: উম্মে কুলসুম, জয়নব ও উমামাহ। ইয়ালা ইবনু মুররাহ (রাঃ) হতে বর্ণিত, তাঁরা নবী সাল্লাল্লাহু আলাইহি ওয়াসাল্লাম এর সাথে তাঁকে প্রদত্ত এক আহারের দাওয়াতে রওনা হন। তখন হুসায়ন গলির মধ্যে খেলাধুলা করছিলেন। রাবী বলেন, নবী সাল্লাল্লাহু আলাইহি ওয়াসাল্লাম লোকেদের অগ্রভাগে এগিয়ে গেলেন এবং তাঁর দু হাত বিস্তার করে দিলেন। বালকটি এদিক ওদিক পালাতে থাকলো এবং নবী সাল্লাল্লাহু আলাইহি ওয়াসাল্লাম তাকে হাসাতে হাসাতে ধরে ফেলেন। এরপর তিনি তাঁর এক হাত ছেলেটির চোয়ালের নিচে রাখলেন এবং অপর হাত তার মাথার তালুতে রাখলেন, অতঃপর তাকে চুমা দিলেন এবং বললেনঃ হুসায়ন আমার থেকে এবং আমি হুসায়ন থেকে। যে ব্যক্তি হুসায়নকে ভালোবাসে, আল্লাহ তাআলা তাকে ভালোবাসেন। হুসায়ন আমার নাতিদের একজন।(হাসান,সুনানে ইবনে মাজাহ, হাদিস: ১৪৪)। নামাজ পড়ার সময়ও মুহাম্মাদ (স:) উমামাহ কে কাঁধের উপর বসতে দিতেন।(সহীহ বুখারী (ইসলামিক ফাউন্ডেশন),৫৫৭০)। মুহাম্মাদ (স:) যখন তার নাতিদের চুমো দিতেন তাতে কেউ অবাক হলে তিনি তাকে বলেন:‘‘যে দয়া করে না, তার প্রতি দয়া করা হয় না।’’(সহীহ বুখারী (ইসলামিক ফাউন্ডেশন),৫৫৭১)।আয়িশা (রাঃ) থেকে বর্ণিত। তিনি বলেন, এক বেদুঈন নবী সাল্লাল্লাহু আলাইহি ওয়াসাল্লাম এর কাছে এসে বললো। আপনারা শিশুদের চুম্বন করে থাকেন, কিন্তু আমরা ওদের চুম্বন করি না। নবী সাল্লাল্লাহু আলাইহি ওয়াসাল্লাম বললেনঃ আল্লাহ যদি তোমার অন্তর থেকে রহমত উঠিয়ে নেন, তবে আমি কি তোমার উপর (তা ফিরিয়ে দেওয়ার) অধিকার রাখি?(সহীহ বুখারী (ইসলামিক ফাউন্ডেশন),৫৫৭২)
মুহাম্মাদ (স:) শিশুদের খুবই ভালবাসতেন।মুহাম্মাদ (স:) শিশুদের সাথে খেলাধুলা করতেন,তাদের সাথে রসিকতা করতেন,তাদের সাথে বন্ধুত্ব করতেন। মুহাম্মাদ (স:) অন্য ধর্মের শিশুদেরও ভালবাসতেন।একবার এক ইহুদির সন্তান অসুস্থ হলে তিনি তাকে দেখতে গিয়েছিলেন।(সহীহ বুখারী (ইসলামিক ফাউন্ডেশন),১২৭৩। আনাস ইবনু মালিক (রাঃ) সূত্রে বর্ণিত, তিনি বলেন: রাসূলুল্লাহ সাল্লাল্লাহু আলাইহি ওয়াসাল্লাম আমাদের কাছে আসতেন। আর আমার একটি ছোট ভাই ছিলো তার উপনাম ছিলো আবূ উমাইর এবং তার একটি ছোট পাখি (নুগার) ছিলো। একে নিয়ে সে খেলতো। নুগার মারা গেলে একদিন নবী সাল্লাল্লাহু আলাইহি ওয়াসাল্লাম তার নিকট এসে তাকে মর্মাহত দেখে বললেনঃ তার কি হয়েছে? তারা বললেন, তার নুগার (পাখিটি) মারা গেছে। নবী সাল্লাল্লাহু আলাইহি ওয়াসাল্লাম বললেনঃ "ওহে আবূ উমাইর! কি হয়েছে তোমার নুগাইর?"(সহীহ বুখারী ৬১২৯, ৬২০৩; মুসলিম ৩০-(২১৫০), আবূ দাঊদ ৪৯৬৯, তিরমিযী ৩৩৩, ইবনু মাজাহ ৩৭২০, সহীহুল জামি‘ ৭৮৩০, সহীহ আল আদাবুল মুফরাদ ২০৩, মুসান্নাফ ইবনু আবূ ইয়া‘লা ২৮৩৬, সহীহ ইবনু হিব্বান ২৩০৮ সুনানুন্ নাসায়ী আল কুবরা ১০১৬৪, আল মু‘জামুল আওসাত্ব ৫৬১৪, আস্ সুনানুল কুবরা লিল বায়হাক্বী ১০২৮৫)।
নবজাত শিশু সবার কাছেই বড় আদরণীয়। নবী করীম (স)-ও এ ধরনের শিশুদের বড্ড আদর-যত্ন করতেন। আনাস ইবনু মালিক (রাযিঃ) বলেন: উম্মে সুলাইম যখন একটি পুত্র সন্তান প্রসব করলেন তখন তাকে নবী করীম (স) এর নিকট উপস্থিত করা হয় এবং তার সাথে কিছু খেজুরও পাঠিয়ে দেয়া হয়।রসূলুল্লাহ সাল্লাল্লাহু আলাইহি ওয়াসাল্লাম তাকে (শিশুটিকে) কোলে নেন এবং জিজ্ঞেস করলেন, তার সাথে কিছু আছে কি? তারা বললো, হ্যাঁ, কয়েকটি খেজুর। তখন নবী সাল্লাল্লাহু আলাইহি ওয়াসাল্লাম সেগুলো বের করলেন ও চিবালেন। তারপর তা তার মুখ হতে নিলেন এবং বাচ্চাটির মুখের মধ্যে দিলেন। এরপর তাকে তাহনীক করে তার জন্যে দু'আ করলেন এবং তার নাম রাখলেন ‘আবদুল্লাহ।(সহীহ মুসলিম,ইসলামিক ফাউন্ডেশন ৫৪২৮)
আয়িশাহ (রাযিঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম এর কাছে শিশুদেরকে আনা হতো। তিনি তাদের জন্যে বারাকাত ও কল্যাণের দু'আ করতেন এবং 'তাহনীক (কিছু চিবিয়ে মুখে ঢুকিয়ে দিতেন) করতেন। একদিন একটি শিশুকে আনা হল, (তিনি তাকে কোলে তুলে নিলেন) শিশুটি তার কোলে প্রস্রাব করে দিল, পরে তিনি পানি চেয়ে নিলেন এবং প্রস্রাবের উপর পানির ছিটা দিলেন, আর তা ধুলেন না।(সহীহ মুসলিম,৫৫৩)
সন্তানের প্রতি পিতামাতার কর্তব্য
সন্তানের জন্মের সঙ্গে সঙ্গেই পিতামাতার প্রতি তাদের প্রাথমিক পর্যায়ের কতক হক কার্যকর হতে শুরু করে এবং তখন থেকেই হক অনুযায়ী আমল করা পিতামাতার কর্তব্য হয়ে যায়।হযরত আবু হুরায়রা (রাদি.) নবী করীম (স.) থেকে এ সম্পর্কে একটি হাদীস বর্ণনা করেছেন। তিনি বলেছেন : পিতা-মাতার প্রতি সন্তানের হক হচ্ছে প্রথমত তিনটি: জন্মের পরপরই তার জন্য উত্তম একটি নাম রাখতে হবে, জ্ঞান বুদ্ধি বাড়লে তাকে কুরআন শরীফ তথা ইসলাম শিক্ষা দিতে হবে। আর সে যখন পূর্ণবয়স্ক হবে, তখন তার বিয়ের ব্যবস্থা করতে হবে। – (তানবীহুল গাফিলিন -৪৭)।
রাসুলুল্লাহ সাল্লাল্লাহু আলাইহি ওয়াসাল্লাম বলেছেনঃ '' জেনে রেখো! তোমাদের প্রত্যেকেই একজন দায়িত্বশীল; আর তোমরা প্রত্যেকেই নিজ অধীনস্থদের সম্পর্কে জিজ্ঞাসিত হবে। অতএব ইমাম, যিনি জনগণের দায়িত্বশীল তিনি তার অধীনস্থদের সম্পর্কে জিজ্ঞাসিত হবেন। পুরুষ গৃহকর্তা তার পরিবারের দায়িত্বশীল; সে তার অধীনস্থদের সম্পর্কে জিজ্ঞাসিত হবে। নারী তার স্বামীর পরিবার, সন্তান-সন্ততির উপর দায়িত্বশীল, সে এসব সম্পর্কে জিজ্ঞাসিত হবে। কোন ব্যক্তির দাস স্বীয় মালিকের সম্পদের দায়িত্বশীল; সে এ সম্পর্কে জিজ্ঞাসিত হবে। অতএব জেনে রাখ, প্রত্যেকেই দায়িত্বশীল এবং তোমাদের প্রত্যেকেই নিজ নিজ দায়িত্বাধীন বিষয় সম্পর্কে জিজ্ঞাসিত হবে। '' (সহীহ বুখারী-৬৬৫৩-ইসলামিক ফাউন্ডেশন)
আল কুরআনে আল্লাহ তায়ালা বলেন:  আর তোমাদের মধ্যে যারা বিবাহহীন তাদের বিয়ে সম্পাদন কর এবং তোমাদের দাস ও দাসীদের মধ্যে যারা সৎ তাদেরও। তারা অভাবগ্ৰস্ত হলে আল্লাহ নিজ অনুগ্রহে তাদেরকে অভাবমুক্ত করে দেবেন;আল্লাহ তো প্রাচুর্যময়, সর্বজ্ঞ।  (কুরআন ২৪:৩২)
আকীকাহ
সন্তান জন্মের পরপরই পিতামাতার কর্তব্য হচ্ছে তার জন্যে আকীকাহ করা। পিতামাতার প্রতি এ হচ্ছে সন্তানের বিশেষ হক। সালমান ইবনু আমির (রাঃ) থেকে বর্ণিত। তিনি বলেন: আমি রাসুলুল্লাহ সাল্লাল্লাহু আলাইহি ওয়াসাল্লাম কে বলতে শুনেছি যে,  সন্তানের সাথে আকীকা সম্পর্কিত। তার পক্ষ থেকে রক্ত প্রবাহিত (অর্থাৎ আকীকার জন্তু যবাহ) কর এবং তার অশুচি (চুল, নখ ইত্যাদি) দূর করে দাও।  (সহীহ বুখারী-৫০৭৬-ইসলামিক ফাউন্ডেশন)
সামুরা রাদিয়াল্লাহু আনহু থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেন, ‘আকীকার সাথে শিশুর বন্ধক। তার পক্ষ থেকে সপ্তম দিনে পশু যবাহ করা হবে। তার নাম রাখা হবে। তার মাথা মুন্ডন করা হবে। (সহীহ, ইবনু মাজাহ ৩১৬৫, তিরমিজী হাদিস নম্বরঃ ১৫২২)
এ হাদিস দুটি থেকে বোঝা গেল, সন্তান জন্মের পর তার নামে একটি জন্তু জবাই করাকেই আকীকাহ বলা হয়। ইমাম শাওকানী লিখেছেন: "আকীকাহ বলা হয় সেই জন্তুটিকে, যা সদ্যোজাত সন্তানের নামে জবাই করা হয়।আর নবজাত শিশুর মুণ্ডিত চুলকেও আকীকাহ বলা হয়।"
বস্তুত, আকীকাহ করার রেওয়াজ প্রাচীন আরব সমাজে ব্যাপকভাবে প্রচলিত ছিল।এর মধ্যে ছিল সামাজিক, নাগরিক মনস্তাত্ত্বিক― সর্বপ্রকারের কল্যাণবোধ। এ কারণেই নবী (স.) আল্লাহ্‌র অনুমতিক্রমে এ প্রথাকে চালু রেখেছিলেন। নিজে আকীকাহ দিয়েছেন এবং অন্যদেরও এ কাজে উৎসাহিত করেছেন। শাহ ওয়ালিউল্লাহ দেহলভীর মতে এর উপকারিতা অনেক। তার মধ্যে বিশেষ উপকারিতা হচ্ছে : "আকীকার সাহায্যে খুব সুন্দরভাবেই সন্তান জন্মের ও তার বংশ-সম্পর্কের প্রচার হতে পারে। কেননা বংশ পরিচয়ের প্রচার একান্তই জরুরী, যেন কেউ কারাে বংশ সম্পর্কে অবাঞ্ছিত কথা বলতে না পারে। আর সন্তানের পিতার পক্ষে রাস্তায় রাস্তায় ঘুরে তার সন্তান হওয়ার কথা চিৎকার করে বলে বেড়ানােও কোনাে সুস্থ ও ভদ্র পন্থা হতে পারে না। অতঃপর আকীকার মাধ্যমেই এ কাজ করা অধিকতর সমীচীন বলে প্রমাণিত হলাে। এ ছাড়াও এর আর একটি ফায়দা হচ্ছে এই যে, এতে করে সন্তানের পিতার মধ্যে বদান্যতা ও দানশীলতার ভাবধারা অনুসরণ প্রবল ও কার্পণ্যের ভাবধারা প্রশমিত হতে পারে।"
সন্তান জন্মের সপ্তম দিনে আকীকাহ করার কথা বলা হয়েছে এজন্যে যে, জন্ম ও তার আকীকার মাঝ সময়ের কিছুটা ব্যবধান হওয়া আবশ্যক। কেননা নতুন শিশুর জন্মলাভের ব্যাপারটিও ঘরের সকলের জন্যেই বিশেষ ব্যস্ততার কারণ হয়ে থাকে। এ থেকে অবসর হওয়ার পরই আকীকার প্রস্তুতি করা যেতে পারে। নবী করীম (স) তাঁর দৌহিত্র হাসানের নামে আকীকাহ করলেন এবং বললেন: "হে ফাতিমা, এর (হাসানের) মস্তক মুণ্ডন করে ফেল এবং তার মাথার চুলের ওজন পরিমাণ রৌপ্য সাদকা করে দাও।"(তিরমিজী-১৫১৯,হাসান) আর ইমাম মালিক বর্ণনা করেছেন: "হযরত ফাতিমা হাসান, হুসাইন, জয়নব ও উম্মে কুলসুমের মাথা মুণ্ডন করেছিলেন এবং তাদের চুলের ওজন পরিমাণ রৌপ্য সাদাকা করে দিয়েছিলেন।"
আকীকাতে কার জন্যে কয়টি জন্তু জবাই করা হবে এ সম্পর্কে নিম্নোক্ত হাদীস থেকে স্পষ্ট নির্দেশ পাওয়া যায়:
নবী করীম (স) বলেন: "পুরুষ সন্তানের জন্যে দুটি ছাগল এবং মেয়ে সন্তানের জন্যে একটি ছাগল জবাই করাই যথেষ্ট হবে।"
সন্তানের উপর পিতা-মাতার অধিকার
উপরে পিতামাতার প্রতি সন্তানের হক সম্পর্কে বিস্তারিত আলােচনা করা হয়েছে। কিন্তু ইসলামে যেহেতু কোনাে ক্ষেত্রেই একতরফা হক ধার্য করা হয়নি বরং সেই সঙ্গে অন্যদের প্রতি কর্তব্যের কথাও বলা হয়েছে, তাই কেবল পিতামাতার ওপরই সন্তানের হক নেই, সন্তানের ওপরও রয়েছে পিতামাতার হক এবং এ হক অত্যন্ত গুরুত্বপূর্ণ- এতদূর গুরুত্বপূর্ণ যে, কুরআন মজীদে এ হকের স্থান হচ্ছে মানুষের ওপর আল্লাহর হকের পরে-পরেই।
সূরা বনী ইসরাঈলে স্পষ্টভাবে বলা হয়েছে: '' তোমার রাব্ব নির্দেশ দিয়েছেন যে, তোমরা তিনি ছাড়া অন্য কারও ইবাদাত করবেনা এবং মাতা-পিতার প্রতি সদ্ব্যবহার করবে; তাদের একজন অথবা উভয়ে তোমার জীবদ্দশায় বার্ধক্যে উপনীত হলে তাদেরকে বিরক্তিসূচক কিছু বলনা এবং তাদেরকে ভৎর্সনা করনা; তাদের সাথে কথা বল সম্মানসূচক নম্রভাবে।অনুকম্পায় তাদের প্রতি বিনয়াবনত থাক এবং বল: হে আমার রাব্ব! তাঁদের প্রতি দয়া করুন যেভাবে শৈশবে তাঁরা আমাকে লালন পালন করেছিলেন। '' (সূরা বনী ইসরাঈল ২৩-২৪)
এ আয়াত প্রথমে তওহীদ— আল্লাহকে সর্বতােভাবে এক ও লা-শরীক বলে স্বীকার করার নির্দেশ এবং এক আল্লাহ্ ছাড়া আর কারােই একবিন্দু বন্দেগী করতে সুস্পষ্ট ভাষায় নিষেধ করা হয়েছে। এর সঙ্গে সঙ্গেই এবং পরে পরেই নির্দেশ দেয়া হয়েছে পিতামাতার সাথে ভালাে ব্যবহার করার। এ দুটো নির্দেশ এক সঙ্গে ও পরপর দেয়ার মানেই এই যে, প্রতিপালনের ক্ষেত্রে আল্লাহ্ ও পিতামাতা দুজনেরই বিশেষ ক্ষেত্রের মধ্যে বিশেষ অনুগ্রহ রয়েছে। প্রকৃত সৃষ্টিকর্তা ও লালন-পালনকারী তাে আল্লাহ্ এবং বান্দার ওপর সর্বপ্রথম হক তাঁরই ধার্য হবে। কিন্তু আল্লাহ্ যেহেতু এ কাজ সরাসরি নিজে করেন না, করেন পিতামাতার মাধ্যমে, কাজেই বান্দার ওপর আল্লাহর হকের পরপরই পিতামাতার হক ধার্য হবে।
অতঃপর পিতামাতার হক সম্পর্কে আরাে বিস্তারিত কথা বলা হয়েছে। বলা হয়েছে ও পিতামাতা দুজনই কিংবা তাদের একজনও যদি বার্ধক্যে উপনীত হয়, তখন সন্তান যেন তাঁকে বা তাঁদের দুর্বহ বােঝা বলে মনে না করে এবং তাদের সাথে কথাবার্তা ও ব্যবহারেও যেন কোনাে অনমনীয়তা প্রকাশ না পায়। তাঁদের মনে কোনােরূপ কষ্ট দেয়া চলবে না, তাঁদের সাথে এমন ব্যবহার করা যাবে না যার ফলে তাঁদের মনে কষ্ট বা আঘাত লাগতে পারে। এমন কথাও বলা যাবে না, যাতে করে মনে ব্যাথা পেয়ে বলে উঠবে উহু। পক্ষান্তরে সন্তানও যেন পিতামাতার কোনাে কাজে, কথায় ও ব্যবহারে “উহ' করে না ওঠে, মন আঘাত অনুভব যেন না করে। তেমন কিছু ঘটলেও তা মনে স্থান দেবে না। কোনােরূপ বিরক্তি প্রকাশ করবে না, কোনােরূপ অপমানকর আচরণ তাঁদের প্রতি প্রদর্শন করবে না ।
দত্তকগ্রহণ ও লালনপালন
দত্তকগ্রহণের বিষয়ে ইসলামিক দৃষ্টিভঙ্গি পশ্চিমা বিশ্ব ও পূর্ব এশিয়ার রীতিনীতি থেকে ভিন্ন।
ইসলামে নিজ ঔরসজাত নয় এমন সন্তানসন্ততি লালনপালন করা বৈধ; এমনকি এক্ষেত্রে ইয়াতিমদের লালনপালনের বিষয়ে উৎসাহ প্রদান করা হয়েছে।কিন্তু কাউকে পালিত সন্তানরূপে গ্রহণ করলেই সে ঐ ব্যক্তির প্রকৃত সন্তান হয়ে যায় না।
ইসলাম-পূর্ব আরব বিশ্বে দত্তকগ্রহণ একটি সাধারণ প্রচলিত রীতি ছিল।এই রীতি অনুসারে, পালিত পুত্র তার নামের সাথে দত্তকগ্রহণকারী পিতার নাম যুক্ত করত এবং আইনি ভাবে সে ঐ পিতামাতার পরিবারের একজন বলে অন্তর্ভুক্ত হয়ে যেত।ইসলাম এটিকে "জন্মগত পরিচয়ের লোপ" হিসেবে দেখে এবং বিষয়টিকে রহিত করে; এর পরিপ্রেক্ষিতে সূরা আহযাবের ৪ ও ৫ নম্বর নাজিল হয়।
আল্লাহ তায়ালা বলেন: "আল্লাহ কোন মানুষের অভ্যন্তরে দু’টি হৃদয় সৃষ্টি করেননি; তোমাদের স্ত্রীরা, যাদের সাথে তোমরা যিহার করে থাক, তাদেরকে আল্লাহ তোমাদের জননী করেননি এবং তোমাদের পোষ্যপুত্রকে তিনি (আল্লাহ) তোমাদের প্রকৃত পুত্র করেননি; ঐগুলি তোমাদের মুখের কথা। আল্লাহ সত্য কথাই বলেন এবং তিনিই সরল পথ নির্দেশ করেন।তোমরা তাদেরকে ডাক তাদের পিতৃ পরিচয়ে; আল্লাহর দৃষ্টিতে এটা অধিক ন্যায় সঙ্গত, যদি তোমরা তাদের পিতৃ-পরিচয় না জান তাহলে তারা তোমাদের ধর্মীয় ভাই অথবা বন্ধু; এ ব্যাপারে তোমরা কোন ভুল করলে তোমাদের কোন অপরাধ নেই, কিন্তু তোমাদের অন্তরে সংকল্প থাকলে অপরাধ হবে। আর আল্লাহ ক্ষমাশীল, পরম দয়ালু।" (সূরা আল-আহযাব ৪-৫)
পূর্বে পালিত সন্তানকে পালনকারীর নামের সাথে সম্বন্ধ লাগিয়ে ডাকা গেলেও এই আয়াত নাজিলের পরে তা রহিত হয়ে যায় এবং তাকে তার প্রকৃত পিতার দিকে সম্বন্ধ লাগিয়ে ডাকার নির্দেশনা কার্যকর হয়। এর মধ্যেই নিহিত রয়েছে ন্যায়, হক ও সত্য। কারণ এর মাধ্যমেই তার প্রকৃত বংশ পরিচয় জানা যায়।
মহানবী মুহাম্মাদ (সঃ) এর পালক পুত্র ছিল যায়িদ ইবনে হারিসাহ (রাঃ)। তাকে ডাকা হত ইবন মুহাম্মাদ নামে।এ বিষয়ে আব্দুল্লাহ ইবন উমার (রাঃ) বলেন : এই আয়াত অবতীর্ণ হওয়ার পূর্বে আমরা যায়িদ ইবনে হারিসাহকে (রাঃ) ইবন মুহাম্মাদ বলতাম। কিন্তু এই আয়াত অবতীর্ণ হওয়ার পর তা বলা পরিত্যাগ করি। (ফাতহুল বারী ৮/৩৭৭, মুসলিম ৪/১৮৮৪,তিরমিজি ৯/৭২ নাসাঈ ৬/৪২৯) পূর্বেতো পালক পুত্রের ঐ সমুদয় হক থাকতো যা ঔরসজাত সন্তানের থাকে।
নিমদাঁড়ি রেলওয়ে স্টেশন
নিমদাঁড়ি রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
অন্তরা মালী
অন্তরা মালী (জন্ম ২০ অক্টোবর ১৯৭৫) একজন ভারতীয় অভিনেত্রী, পরিচালক, চিত্রনাট্যকার, যিনি মূলত বলিউডের ছবিতে কাজ করেন এবং একটি মালায়ালাম এবং তেলুগু ছবিতেও অভিনয় করেছেন।
ব্যক্তিগত জীবন
অন্তরা মালী ১৯৭৫ সালের ২০ অক্টোবর মুম্বাইয়ে জন্মগ্রহণ করেছিলেন, একজন প্রখ্যাত ভারতীয় ফটোগ্রাফার জগদীশ মালির সন্তান হিসেবে। তিনি ১২ জুন ২০০৯ সাল থেকে জিকিউ ম্যাগাজিনের সম্পাদক চে কুরিয়েনের সাথে বিবাহবন্ধনে আবদ্ধ হয়েছেন।
মালীর বাবার ডায়াবেটিস এবং অন্যান্য অসুস্থতার ইতিহাস ছিল। রাস্তায় তাকে দিশেহারা হওয়ার কথা জানার পরে যোগাযোগ করা হয়েছিল, অন্তরা মালি দাবি করেছিলেন যে খুব শীঘ্রই তিনি মা হওয়ার কারণ তিনি তার পিতামাতার দায়িত্ব নেওয়ার মতো অবস্থানে নেই।
মালী মুম্বাইয়ের ব্রাচ ক্যান্ডি হাসপাতালে ১ মে ২০১২ তে একটি বাচ্চা মেয়েকে জন্ম দিয়েছিল এবং তার ব্যক্তিগত জীবন জনসমক্ষে প্রকাশ করতে অস্বীকার করেন।
কর্মজীবন
মালী ১৯৯৮ সালে ডুন্ডতে রেহ জাওগে ছবিতে অভিনয়ের সূচনা করেছিলেন। ছবিটি অবশ্য ব্যর্থ হয়েছিলো। পরের বছর মুক্তি পেয়েছিল রাম গোপাল বর্মা পরিচালিত তাঁর প্রেম কথা চলচ্চিত্রটি। এরপরে, বর্মা মালীর ঘন ঘন সহযোগী হয়ে ওঠেন তাঁর বেশ কয়েকটি ছবিতে যেমন মস্ত (১৯৯৯), রোড (২০০২), কোম্পানি (২০০২) এবং ডরনা মানা হ্যায় (২০০৩) তে অভিনয় করেছিলেন যদিও মালির অভিনয়গুলি সমালোচকদের দ্বারা প্রশংসিত হয়েছিল, তবে তাদের বেশিরভাগই বক্স অফিসে ভালো করতে পারেনি। মালী মাধুরী দীক্ষিত অনুপ্রাণিত এক অভিনেত্রীরূপে ২০০৩ সালের চলচ্চিত্র "ম্যাঁয় মাধুরী দীক্ষিত বননা চাহতি হুঁ" মাধুরীর প্রতি শ্রদ্ধা জানালেন। তিনি "কোম্পানি" চলচ্চিত্রতে পার্শ্ব ভূমিকার জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন পেয়েছিলেন।
২০০৫ সালে তার শেষ ছবি মিস্টার ইয়া মিস (যা তিনি লিখেছিলেন ও পরিচালনাও করেছিলেন) খারাপ ও সমালোচিতভাবে প্যান হওয়ার পরে তিনি তার অভিনয় জীবন বন্ধ করে দিয়েছিলেন।
২০১০ সালে, তিনি ... এবং একবার আবার অমল পালেকর পরিচালিত এবং এর পর থেকে আবারও চলচ্চিত্রে সক্রিয় হয়নি।
সূরা বুরুজ
সূরা আল-বুরুজ (আরবি ভাষায়: البروج‎) মুসলমানদের ধর্মীয় গ্রন্থ কুরআনের ৮৫ তম সূরা, এর আয়াত অর্থাৎ বাক্য সংখ্যা ২২, সূরা আল-বুরুজ‌ মক্কায় অবতীর্ণ হয়েছে।
নামকরণ
এই সূরাটির প্রথম আয়াতের اَلْبُرُوْجَ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে البروج (‘বুরুজ‌’) শব্দটি রয়েছে এটি সেই সূরা।
১৫৪৮
১৫৪৮ গ্রেগরীয় বর্ষপঞ্জির একটি অধিবর্ষ।
১৫৪৯
১৫৪৯ গ্রেগরীয় বর্ষপঞ্জির একটি সাধারণ বছর।
রুই
রুই (Rohu Carp; বৈজ্ঞানিক নাম: Labeo rohita) বাংলাদেশ ও ভারতে বহুল পরিচিত মাছগুলোর মধ্যে একটি। আন্তর্জাতিকভাবে রুই মাছের নাম বলা হয়ে থাকে রোহু। স্থানীয় নাম রুই, রোহিতা, রুহিত, রাউ, নলা, গরমা, নওসি।
প্রাপ্তিস্থান
রুই মাছ ভারত (মূল ভূখণ্ড), পাকিস্তান, বাংলাদেশ ও মায়ানমারের নদীতন্ত্রের প্রাকৃতিক প্রজাতি। মিষ্টি জলের পুকুর, হ্রদ, নদী ও মোহনায় পাওয়া যায়। বাংলাদেশে বিভিন্ন বড় নদীতে বিচরণ করে, ডিম ছাড়ার সময় প্লাবন ভূমিতে প্রবেশ করে। স্বাদ, সহজ চাষপদ্ধতি ও অর্থনৈতিক গুরুত্বের কারণে ও পুষ্টি ঘাটতি মেটাতে শ্রীলঙ্কা, চীন, রাশিয়া, জাপান, ফিলিপাইন, মালয়েশিয়া এবং আফ্রিকান দেশগুলোতে রুই মাছের চাষ হচ্ছে। আন্দামান দ্বীপপুঞ্জের মিষ্টি জলের নদীতেও অনুপ্রবেশিত রুইয়ের সফল চাষ হচ্ছে। হলদা নদী কে রুই মাছের অভয়ারণ্য হিসেবে দেখা যায়।
খাদ্যাভাস
রুই মাছ শাকাশী। এরা সাধারণত জলের মধ্যস্তরে চলাচল করে৷ এদের মুখ কিছুটা নিচের দিকে নামানো এবং পুরু ঠোঁট থাকার কারণে জলজ উদ্ভিদ, আগাছা এবং মাঝে মাঝে জলের তলদেশ থেকে পঁচা জৈব পদার্থ খেয়ে জীবনধারণ করে৷ এছাড়াও ফিসমিল, খৈলের গুঁড়া, কুঁড়া ইত্যাদি পুকুরে চাষের সময় সম্পূরক খাদ্য হিসাবে ব্যবহার করা হয়। তবে ছোট অবস্থায় এদের প্রধান খাদ্য থাকে প্রাণীকণা বা প্লাংকটন।
লায়লা আর্জুমান্দ বানু
লায়লা আর্জুমান্দ বানু (৫ জানুয়ারি ১৯২৯ - ১০ ফেব্রুয়ারি ১৯৯৫) একজন বাংলাদেশী গায়িকা ও সমাজকর্মী ছিলেন।
রুই
পুষ্টিগুণ
এ মাছ খেতে খুবই সুস্বাদু। গবেষণায় দেখা গিয়েছে, ৯.৫৬ শতাংশ, জলীয় অংশ ৭৪.৬ শতাংশ, ক্যালসিয়াম ৬৫০ মিলিগ্রাম, পটাশিয়াম ২৮৮ মিলিগ্রাম, সোডিয়াম ১০১ মিলিগ্রাম, কলিন ৮১৯ মিলিগ্রাম, ভিটামিন সি এম সি জি, ফসফরাস, আয়রন ইত্যাদি পাওয়া যায়। এর তাপমূল্য ৯৭ ক্যালরী। খাওয়ার তিন ঘন্টার মধ্যে হজম হয় এই মাছ। এ ছাড়া এ মাছ নিয়মিত গ্রহণ  পুষ্টির ঘাটতি পূরণ,দৃষ্টি শক্তি বৃদ্ধি, জয়েন্টের কর্মসঞ্চলতা বৃদ্ধি, হার্ট চাঙ্গা রাখা,রক্ত প্রবাহের উন্নতি, ত্বকের সৌন্দর্য বৃদ্ধি সহ নানা কাজ করে।
লায়লা আর্জুমান্দ বানু
জন্ম ও প্রারম্ভিক জীবন
লায়লা আর্জুমান্দ বানুর জন্ম ব্রিটিশ ভারতের অধুনা  বাংলাদেশের ঢাকার বেচারাম দেউড়িতে। পিতা গ্লিম্পসেস অফ ওল্ড ঢাকা গ্রন্থের রচয়িতা বিশিষ্ট ইতিহাসবিদ সৈয়দ মোহাম্মদ তৈফুর। তার স্বামী বিশিষ্ট রাজনীতিবিদ শামসুল হুদা চৌধুরী।
রুই
বাহ্যিক গঠন
রুই মাছের দেহ অনেকটা মাকু আকৃতির। মাথা ও লেজ ক্রমশ সরু। প্রস্থ থেকে উচ্চতা বেশি। চলনের সময় জলের ভেতর গতি বাধাপ্রাপ্ত হয় না বলে এ ধরনের আকৃতিকে "স্ট্রিমলাইনড" বলে। শরীরের দুপাশ সমানভাবে চ্যাপ্টা এবং সারা শরীর রূপালী আঁশ দিয়ে আবৃত থাকে। আঁশগুলো মসৃণ ও সারিবদ্ধ ভাবে সাজানো থাকে। ধূসর বর্ণের পাখনার এই মাছের পৃষ্ঠদেশের আঁশের কেন্দ্র লালাভ এবং প্রান্ত কালো বর্ণের হয়ে থাকে। আঁশের কেন্দ্রের এই লালাভ বর্ণ প্রজনন ঋতুতে আরও গাঢ় ও উজ্জ্বল হয়। এছাড়াও অধিক জলজ উদ্ভিদময় পরিবেশে বেড়ে ওঠা মাছের পৃষ্ঠদেশের বর্ণ লালাভ-সবুজ হতে পারে। এদের পিঠ ও পিঠের নিচের দিকটা বাদামি রঙের এবং পেট রুপালি সাদা রঙের হয়৷ মুখ নিচের দিকে নামানো থাকে এবং পুরু ঠোট ভিতরের দিকে ভাঁজ হয়ে থাকে৷ মুখের উপরে ঠোঁটে এক জোড়া গোঁফ থাকে।
লায়লা আর্জুমান্দ বানু
শিক্ষাজীবন ও কর্মজীবন
ঢাকার ইডেন বালিকা বিদ্যালয়ে লেখাপড়া সমাপ্ত করে তিনি ঢাকা বিশ্ববিদ্যালয়ে ফারসি ও দর্শনশাস্ত্রে পড়াশোনা করেন এবং ১৯৪৯ সালে বি.এ উপাধি অর্জন করেন। লায়লা আর্জুমান্দ বানু ওস্তাদ গুল মোহাম্মদ খাঁয়ের তত্ত্বাবধানে মনুষ্যত্বপূর্ণ সঙ্গীতে প্রাথমিক তালিম গ্রহণ করেন। নজরুল গীতি, রবীন্দ্রসঙ্গীত, গজল, আধুনিক ও লোক সঙ্গীতে তাঁর বহুমুখী বিশেষ দক্ষতার পরিচয় পাওয়া যায়। তাঁর অসামান্য কর্মজীবন আরম্ভ হয় ১৯৩৯ সালের ১৬ ডিসেম্বর আকাশবাণীর ঢাকা বেতার কেন্দ্রের উদ্বোধনী অনুষ্ঠানে একক সঙ্গীত পরিবেশনের মাধ্যমে। মাত্র দশ বছর বয়সে প্রথম মুসলিম কণ্ঠশিল্পী হিসেবে তিনি ঢাকা বেতারে সঙ্গীত পরিবেশন করেন।
রুই
বাহ্যিক গঠন
রুই মাছ সর্বোচ্চ ২০০ সেমি পর্যন্ত লম্বা হতে পারে।এরা সর্বোচ্চ ১০ বছর পর্যন্ত বাঁচতে পারে এবং ওজন ৪৫ কেজি পর্যন্ত হতে পারে বলে জানা গেছে।
মাথা
দেহের অগ্রপ্রান্ত থেকে কানকোর পশ্চাৎ পর্যন্ত হল মাথা। মাথা ৪-৫ ইঞ্চি লম্বা হয়। দেহের পৃষ্ঠীয় ভাগ উত্তল তবে উদর থেকে মস্তকের উপরিভাগ বেশি উত্তল। দেহের অগ্রপ্রান্ত থেকে কানকোর পশ্চাৎপ্রান্ত পর্যন্ত অংশটি মাথা। মাথা 4 থেকে 5 ইঞ্চি লম্বা আর পৃষ্ঠভাগ উত্তল। তুন্ড (snout) ভোঁতা, নিচু কিন্তু চোয়ালের সামনে বাড়ানো এবং কোনো পার্শ্বীয় অন্ডবিহীন। মুখ অর্ধচন্দ্রাকার, নিচের দিকে উপপ্রান্তীয়ভাবে অবস্থিত এবং আড়াআড়ি বিস্ত্রত এবং মোটা ঝালরের মতো ঊর্ধ্ব ও নিম্মোষ্ঠে আবৃত। ঊর্ধ্ব চোয়ালের পিঠের দিকে এক জোড়া নরম ও ছোট ম্যাক্সিলারি বার্বেল (maxillary barbels) থাকে। তুন্ডের পৃষ্ঠদেশে দুচোখের একটু সামনে একজোড়া নাসারন্ধ্র (nostrils) অবস্থিত। প্রত্যেক নাসাছিদ্রের পিছনে ও মাথার দুপাশে একটি করে বড় গোল চোখ রয়েছে। চোখে পাতা থাকে না কিন্তু কর্ণিয়া স্বচ্ছত্বকীয় আবরণে আবৃত। মাথা আঁইশ বিহীন, দেহ কাণ্ড ও লেজ মিউকাসময় সাইক্লয়েড (cycloid) আঁইশে আবৃত।
মাথার পিছন দিকে দুপাশে ফুলকা- প্রকোষ্ঠকে ঢেকে দুটি বেশ বড় ও পাতলা কানকো (operculum) অবস্থিত। কানকোর নিচের কিনারায় একটি করে পাতলা ব্রাঙ্কিওস্টেগাল পর্দা (branchiostegal) যুক্ত থাকে যা ফুলকা- প্রকোষ্ঠের বড় অর্ধচন্দ্রাকার ছিদ্রকে ঢেকে রাখে।
মুখ
থুঁতনি ভোঁতা, নিঁচু , কদাচিৎ স্ফীত। মুখ নিচের দিকে অবস্থিত, মুখের দুই কোনা পিছনের দিকে বাঁকা হওয়ায় মুখ অর্ধচন্দ্রাকার। মুখের উপরে ও নিচে ঝালরের মত ঠোঁট আছে। থুঁতনির পৃষ্ঠদেশের চক্ষুদ্বয়ের সামান্য সম্মুখে একজোড়া নাসারন্ধ্র আছে।
চোখ
মাথার দুই পাশে একটি করে মোট দুইটি বড় বড় চোখ আছে। চোখে কোন পাতা নেই, কর্নিয়া স্বচ্ছ চামড়ার আবরণ দ্বারা আবৃত।
পাখনা (Fins)
রুই মাছে পাঁচ ধরনের পাখনা বিদ্যমান। যথাঃ
আঁইশ (Scales)
রুইমাছের দেহকাণ্ড ও লেজ মিউকাসময় সাইক্লয়েড (cycloid) ধরনের ( কারণ গোলাকৃতি) আঁইশে আবৃত। এগুলো পাতলা, প্রায় গোল ও রুপালী চকচকে। পৃষ্ঠদেশীয় আঁইশের কেন্দ্রে লালচে প্রান্ত কালো রংয়ের। কেন্দ্রর লালচে রং জনন ‍ঋতুতে আরও গাঢ় ও উজ্জল হয়। জলচর উদ্ভিদসমৃদ্ধ পরিবেশের রুই মাছে পৃষ্ঠদেশের রং লালচে - সবুজ হতে পারে। আঁইশের এককেন্দ্রিক বৃত্তাকার স্তরে স্তরে অস্থি-উপাদান জমা হওয়ায় আঁইশের উপরিভাগে বৃত্তাকার উঁচু আল ও খাদ সৃষ্টি হয়। স্তরগুলোর কেন্দ্রটি হচ্ছে ফোকাস। এটি সাধারণত একপাশে থাকে। উঁচু আলগুলোকে বলে সার্কুলাস (বহু বচনে - সার্কুলি) বা বৃদ্ধি রেখা । এগুলোর সাহায়্যে বাৎসরিক বৃদ্ধির ও বিভিন্ন ঋতুতে বৃদ্ধি সম্মন্ধে প্রকৃত ধারণা পাওয়া যায়। সাধারণত বসন্তকালে ও গ্রীস্ম কালে আঁইশের বৃদ্ধি হয়। আঁইশের সম্মুখভাগ তন্তুময় যোজক টিস্যু- নির্মিত এবং ডার্মিসের পকেটে প্রবিষ্ট থাকে। পশ্চাৎভাগ ডেন্টিন- নির্মিত ও উন্মুক্ত। উন্মক্ত অংশে থাকে স্টষ্ট বৃদ্ধিরেখা ও অনেক রঞ্জক কোষ। আঁইশগুলো পরস্পরকে আংশিক ঢেকে লম্বালম্বি ও কোণাকুণি সারিতে বিন্যস্ত থাকে। আঁইশগুলো সকসময়ই মিউকাসের পাতলা পিচ্ছিল আস্তরণে আবৃত থাকে।মাথার দুই পাশে ৪ জোড়া ফুলকা থাকে
চাষ পদ্ধতি
রুই মাছ দেশি ও কার্প জাতীয় মাছের সাথে মিশ্র চাষ করা যায়। রুই মাছ পানির মধ্যস্তরে থাকার কারণে পানি উপরের স্তরের মাছ যেমন কাতল এবং নিচের স্তরের মাছ যেমন কালো কার্পের সাথে চাষ করা হয়। এতে খাদ্য খরচ কম হয়। মাছ চাষের পূর্বে পুকুর প্রস্তত করতে হয়।পুকুর প্রস্তত করার পর পুকুরে পানি মজুদ করে একটি নির্দিষ্ট আকারের রুই মাছের পোনা ছাড়তে হয়। পানির গুণাগুণ ঠিক রেখে মাছের মোট ওজনের ৩-৫ শতাংশ সম্পূরক খাবার দৈনিক ২-৩ বারে দিতে হয়। সম্পূরক খাবার তৈরির জন্য সাধারণত ফিসমিল,চালের কুড়া, সরিষার খৈল,ফিস গ্রোয়ার সহ বিভিন্ন উপকরণ ব্যবহার করা হয়। ৬ মাসের পর থেকেই  এই মাছ খাওয়া ও বাজারজাত করা যায় এবং বাজারে বেশ চাহিদা আছে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
টেসা থম্পসন
টেসা লিন থম্পসন (জন্ম: অক্টোবর ৩, ১৯৮৩) একজন আমেরিকান অভিনেত্রী, গায়ক এবং গীতিকার।
প্রাথমিক জীবন
থম্পসন ক্যালিফোর্নিয়ার লস অ্যাঞ্জেলেসে জন্মগ্রহণ করেছিলেন এবং বড় হয়েছেন নিউ ইয়র্ক সিটির ব্রুকলিনে। তার বাবা চকোলেট গিনিস ব্যান্ডের গায়ক-গীতিকার মার্ক অ্যান্থনি থম্পসন, যিনি আফ্রিকান-পানামানিয়ান বংশোদ্ভূত, এবং তাঁর মা অর্ধ-ইউরোপীয় এবং অর্ধ-মেক্সিকান। তিনি প্রথমে সান্তা মনিকা হাইস্কুল এবং তারপরে সান্তা মনিকা কলেজে পড়েন। যেখানে তিনি সাংস্কৃতিক নৃতাত্ত্বিক পড়াশোনা করেছিলেন।
অভিনয় জীবন
টিনা ম্যাব্রির ২০০৯-এর ছবি মিসিসিপি ডিমেডে তাঁর ব্রেকআউট ভূমিকা ছিল। এর পরে নয়েলা আদরোজ হিসেবে 'ফর কালারড গার্লস' (২০১০) এ, নাগরিক অধিকারকর্মী ডায়ান ন্যাশ হিসেবে মার্টিন লুথার কিং জুনিয়রের বায়োপিক চলচ্চিত্র সেলমা (২০১৪) তে, ক্রীড়া নাট্য চলচ্চিত্র ক্রিড (২০১৫) এবং ক্রিড ২ (২০১৬)তে বিয়ানকা টেলর হিসেবে। এর পরে তিনি সুপার হিরো ফিল্ম থর: র‌্যাগনারক(২০১৪) এ ভ্যাল্কিরি এর ভূমিকায় , জোসি রাদেক হিসেবে সায়েন্স-ফিকশন হরর ফিল্ম অ্যানিহিলেশন (২০১৪) এ এবং সায়েন্স ফিকশন কমেডি সরি টু বোথোর ইউ (২০১৪) এ ট্রেয়টের ভূমিকায় অভিনয় করে স্বীকৃতি পেয়েছেন ।এছাড়া রহস্য টিভি সিরিজ ভেরোনিকা মার্স‌ (২০০৫ - ২০০))এ জ্যাকি কুক, অপরাধ টিভি সিরিজ কপারে সারা ফ্রিম্যান (২০১২ - ২০১৩ ) এবং এইচবিওর বিজ্ঞান-কল্পকাহিনী থ্রিলার "ওয়েস্ট ওয়াল্ড‌" এ চার্লটে হেল হিসেবে।সর্বশেষ থম্পসন মেন ইন ব্ল্যাক: ইন্টারন্যাশনালএ এজেন্ট এম এর ভূমিকায় অভিনয় করেছেন ।
সংগীত
থম্পসন একজন গায়ক ,গীতিকার ও বটে। তিনি অতীতে লস অ্যাঞ্জেলেস ভিত্তিক ইন্ডি ইলেক্ট্রো সোল ব্যান্ড কট আ ঘোস্টের সদস্য ছিলেন  । ক্রিড ও ক্রিড ২ উভয়ের সাউন্ডট্র্যাকগুলিতে অবদান রেখেছিলেন। যাতে তিনি সহ-লেখিকা ছিলেন এবং প্রযোজক মোজেস সামনের সাথে বেশ কয়েকটি গান পরিবেশন করেছেন  ।
ব্যক্তিগত জীবন
থম্পসনের এক ছোট সৎ বোন রয়েছে।যার নাম জেসেলা থম্পসন। তিনি একজন গায়ক ও গীতিকার ।
থম্পসন ২০১৩ সালের একটি সাক্ষাত্কারে বলেছিলেন যে তিনি "পুরুষ এবং মহিলা উভয়ের প্রতি আকৃষ্ট হন" । তবে পরে তিনি নিজেকে উভকামী হিসাবে আখ্যায়িত করতে রাজি হননি ।
থম্পসন ২০১৬ সালের মার্কিন রাষ্ট্রপতি নির্বাচনে সেনেটর বার্নি স্যান্ডার্সকে সমর্থন করেছিলেন ।
ডলি ঠাকুর
ডলি ঠাকুর ভারতীয় নাট্যকলা জগতের এক প্রবীণ অভিনেত্রী। অভিনয়ের পাশাপাশি তিনি চলচ্চিত্রে ভূমিকাভিনেতা নির্বাচক হিসেবেও কাজ করেছেন।
জন্ম
১৯৪৩ সালের মার্চ মাসের দশ তারিখে অবিভক্ত ভারতের উত্তর-পশ্চিম সীমান্ত প্রদেশের কোহাতে জন্মগ্রহণ করেন তিনি।
কর্মজীবন
বিবিসি লন্ডন থেকে টেলিভিশন ও রেডিও বিষয়ক প্রশিক্ষণ লাভের পর দেশে ফিরে আসেন তিনি। ভারতে ফিরে আসার পর তিনি দেশের শীর্ষস্থানীয় সংবাদ পাঠক ও টেলিভিশন উপস্থাপকদের তালিকায় নিজের নাম যুক্ত করেন। দেশে ও দেশের বাইরে বসবাসকারী বিখ্যাত ভারতীয়দের সাক্ষাৎকার নিয়েছেন তিনি। দূরদর্শনের মুম্বই শাখার ইংরেজি সংবাদ পাঠিকা হিসেবে তিনি প্রচারের আলোতে আসেন। তিনি মঞ্চে বহু বিশ্ববিখ্যাত নাট্যকারের নাটকে কাজ করেছেন। পাঁচ বছর বয়সেই তিনি মঞ্চনাটকের প্রতি আকৃষ্ট হয়েছিলেন। তার অভিনীত নাটকগুলোর মধ্যে উল্লেখযোগ্য হল: টেনিস উইলিয়ামসের স্ট্রিটকার নেমড ডিজায়ার, আর্থার মিলারের অল মাই সন্স, হ্যারল্ড পিন্টারের দ্য বার্থডে পার্টি ও এডওয়ার্ড অ্যালবির হু'জ অ্যাফ্রেইড অব ভার্জিনিয়া'স উলফ। তিনি ২০০৫ সালে পেজ ৩ চলচ্চিত্রে অভিনয় করেছেন। এছাড়াও তিনি অভিনয় করেছেন হোয়াইট নয়েজ চলচ্চিত্রে।
ডলি ঠাকুর গান্ধী চলচ্চিত্রে ভূমিকাভিনেতা নির্বাচক ও ইউনিট ইউনিট প্রকাশক হিসেবে কাজ করার মাধ্যমে চলচ্চিত্রের দুনিয়ায় যাত্রা শুরু করেন। তিনি চলচ্চিত্রে ভারতীয় অভিনেতা অভিনেত্রীদের অভিনয়ের জন্য নিযুক্ত করতেন। এরপর তিনি কাজ করেছেন বহু ভারতীয় ও বিদেশি ছবিতে। তন্মধ্যে উল্লেখযোগ্য হল: ফার প্যাভিলিয়নস, কিম, ইন্ডিয়ানা জোন্স এ্যান্ড দ্য টেম্পল অব ডুম, জিন্নাহ ও সাচ আ লং জার্নি। ১৯৯৭ সালে তিনি সিক্সথ হ্যাপিনেস চলচ্চিত্রে সহকারী ভূমিকাভিনেতা নির্বাচক হিসেবে কাজ করেন। ২০০৬ সালে তাকে ক্যায়া হোগা নিম্মো কা শিরোনামের এক টেলিভিশন ধারাবাহিকে দেখা যায়।
ডলি ঠাকুর শীর্ষস্থানীয় পত্রিকা ও সাময়িকীগুলোতে মঞ্চনাটক ও চলচ্চিত্রের পর্যালোচনা লিখে থাকেন।
ব্যক্তিগত জীবন
তিনি আলিক পদমসীর সাথে বিবাহবন্ধনে আবদ্ধ হন। অ্যালেক পদমসী একজন মঞ্চ অভিনেতা ও বিজ্ঞাপনচিত্র নির্মাতা। তাদের সন্তান কায়সার পদমসী মুম্বইয়ের একজন মঞ্চ অভিনেতা। মঞ্চে অভিনয়ের পাশাপাশি কায়সার মঞ্চনাটক পরিচালনাও করে থাকেন।
এট্‌সখার ডেইক্‌স্ট্রা
thumb|right|200px|এট্‌সখার ডেইক্‌স্ট্রা (আলোকচিত্রগ্রাহক: ব্রায়ান র‌্যান্ডেল) এট্‌স্খার ওয়েইবে ডেইক্‌স্ট্রা (Edsger Wybe Dijkstra; আ-ধ্ব-ব: ˈɛtˌsxər ˈwɛɪbə ˈdɛɪkˌstra) (মে ১১, ১৯৩০ – আগস্ট ৬, ২০০২) একজন ওলন্দাজ কম্পিউটার বিজ্ঞানী, প্রোগ্রামার, সফটওয়্যার প্রকৌশলী, সিস্টেম বিজ্ঞানী, বিজ্ঞান প্রবন্ধকার। টুরিং পুরস্কার সহ বহু সম্মানে অভিষিক্ত ডেইক্‌স্ট্রাকে কম্পিউটার বিজ্ঞানের ইতিহাসের প্রধানতম বিজ্ঞানীদের একজন মনে করা হয়।
ডেইক্‌স্ট্রা ১৯৭২ সালে প্রোগ্রামিং ভাষার ক্ষেত্রে মৌলিক অবদানের জন্য টুরিং পুরস্কার লাভ করেন। তিনি ইউনিভার্সিটি অফ টেক্সাস অ্যাট অস্টিনে ১৯৮৪ থেকে ২০০২ সালে তার মৃত্যুর আগ পর্যন্ত কম্পিউটার বিজ্ঞানের শ্লুমবার্গার সেন্টেনিয়াল চেয়ার ছিলেন।
রঙ্গিয়া
রঙ্গিয়া (ৰঙিয়া) আসামের কামরূপ জেলার অন্তর্গত একটি নগর। এটি রঙ্গিয়া মহকুমার সদর ও (উত্তর-পূর্ব সীমান্ত রেল)-এর ডিভিশানাল হেড কোয়াটার। নগর থেকে ৩ কিমি দূরত্বে অবস্থিত ভারতীয় স্থলসেনার রেডহর্ণ ডিভিশন। অঞ্চলটি গুয়াহাটি থেকে ৫২ কিমি দুরত্বে অবস্থিত। রঙ্গিয়া এক গুরুত্বপূর্ণ রেল জংশন। এই জংশনকে কেন্দ্র করে নগরটি গড়ে উঠেছে।
ভৌগোলিক বিবরন
রঙ্গিয়া অঞ্চলের স্থানাংক । সাগরপৃষ্ঠ থেকে উচ্চতা ৩৯ মিটার। নগরটির মাঝে দিয়ে বয়েছে বরলীয়া নদী।
ইতিহাস
রণ ও দিয়া এই শব্দ দুইটির সংযোগে রঙ্গিয়া নামের উৎপত্তি হয়েছে। ইতিহাসের বিভিন্ন সময়ে এখানে বিভিন্ন শাসক গোষ্ঠী যেমন: আহোম, কোচ রাজবংশ, গৌড়, মোগল ইত্যাদি শাসকগোষ্ঠীরা নিজের শক্তির পরীক্ষা করেছেন। গৌড়ের সেনাপতি আহোম সাম্রাজ্য আক্রমণের সময় নগর থেকে ৫কিঃমিঃ দূরত্বে একটি দুর্গ নির্মাণ করেন। এই দুর্গটি গৌরীয়াকোঠ নামে পরিচিত। নগর থেকে ৩কিঃমিঃ দূরত্বে ছিল রাজা আরিমত্তের রাজধানী। চতুর্দিকে দুর্গ নির্মাণ করে রাজা নিজের রাজধানী সুরক্ষিত রেখেছিল। দুর্গটির নাম হচ্ছে বৈদ্যর গড়। এই বৈদ্যর গড় আজও বিরাজমান। বৈদ্যর গড় নাম সমন্ধে বিভিন্ন মতভেদ দেখা যায়। এক কিংবদন্তি মতে দুর্গটি নির্মাণের সময় অসংখ্য  পিঁপড়া নির্মাণের কার্যে বাধাস্বরুপ হয়েছিল। এক নিসন্তান বৈদ্য মন্ত্রবলে পিঁপড়া দূর করে নির্মাণ কার্য সফল করে তোলে। ফলে দুর্গটির নাম বৈদ্যর গড় হয়। আরেকটি প্রবাদমতে রাজা আরিমত্তের অপরনাম বৈদ্যদেব। আবার কয়েকজনের মতে বঙ্গের সেনাপতির নাম বৈদ্যদেব। তিনি দুর্গটি নির্মাণ করেন। রাজা আরিমত্ত দুর্গটিকে পুনঃনির্মাণ করেছিলেন। ইতিহাসের এক বিখ্যাত চরিত্র রাজা আরিমত্তের সহিত রঙ্গিয়ার সুগভীর সম্পর্ক রয়েছে।
জনসংখ্যা
২০১১ সনের জনগননা অনুযায়ী রঙ্গিয়া নগরের জনসংখ্যা ২০,৭১২জন।
যাতায়ত
৩১নং রাষ্ট্রীয় ঘাইপথ দ্বারা রঙ্গিয়া নগর অসমের বিভিন্ন প্রান্তের সহিত সংযুক্ত। অঞ্চলটির আরেকটি প্রধানপথ হচ্ছে ভারত ও ভুটান সংযোগকারী পথ। পথটি ভুটানের ফুন্টশোলিং নগরকে সংযুক্ত করেছে। রঙ্গিয়া একটি গুরুত্বপূর্ণ রেল জংশন। এই জংশন থেকে ভারতের বিভিন্ন প্রধান মহানগর যেমন কলকাতা, দিল্লী, মুম্বাই, চেন্নাই, ইত্যাদি স্থানে যাতায়ত করার ব্যবস্থা রয়েছে। ২০১৩ সনের ৪জানুয়ারী থেকে ডেকারগাঁও-কামাখ্যা নামক রেল চালু করা হয়। যা তেজপুর, রঙ্গিয়া ও গুয়াহাটি নগরকে সংযুক্ত করেছে।
পুরুষ হকি এশিয়া কাপ
এএইচএফ পুরুষ হকি এশিয়া কাপ হকির একটি আন্তর্জাতিক প্রতিযোগিতা যা পুরুষ ও মহিলা উভয় গ্রুপের জন্য এশিয়ান হকি ফেডারেশন (এএইচএফ)-এর ব্যবস্থাপনায় অনুষ্ঠিত হয়। এটি পুরুষ বিভাগে ১৯৮২ সাল থেকে অনুষ্ঠিত হচ্ছে। বিজয়ী দল এশীয় চ্যাম্পিয়নের সুনাম অর্জন করে ও বিশ্বকাপের জন্য যোগ্যতা অর্জন করে।
জুসুফ কাল্লা
মুহাম্মদ জুসুফ কাল্লা ( জন্ম: ১৫ মে ১৯৪২) একজন ইন্দোনেশিয়ান রাজনীতিবিদ যিনি ইন্দোনেশিয়ার ১০ তম এবং ১২ তম উপরাষ্ট্রপতি। ইন্দোনেশির ইতিহাস একত্র সংঘটিত তার পরে দু'বার ধর্মঘট  যেভাবে অফিসে (২০০০–২০০৯ এবং ২০১৪-২০১৯)।  ২০০৯-এর রাজ্য রাষ্ট্রীয় গোল্ডারের রাজ্য নির্বাচনকালীন হিসাবে তিনি ব্যর্থ হন।  ২০১৪-এর রাজ্য দেশের জোকো উইদোডোর একবার সাথী হিসাবে অভিজ্ঞতা অর্জনের আগে, ২০১২ এর একটি সমীক্ষা রাষ্ট্রীয় পদক্ষেপের শীর্ষস্থানীয় ত্রিচিঠি এবং তার স্বতন্ত্রিত পরীক্ষিত আবুরিজাল লরিওর সংক্ষিপ্ত বিবরণীর মধ্যে এর বৈশিষ্ট্য রয়েছে। তিনি প্রথম ব্যক্তি যিনি ইন্দোনেশিয়ার সহ-রাজ্য হিসাবে টানা দু'বার অনাবৃত হয়ে যান।
প্রাথমিক জীবন
স্কুল শেষ করার পর কালা মকাসারের হাসানউদ্দিন বিশ্ববিদ্যালয়ে পড়াশোনা করেন।  বিশ্ববিদ্যালয়ে তিনি ইন্দোনেশিয়ান স্টুডেন্ট অ্যাকশন ফ্রন্টে (কেএএমআই) নামক একটি ছাত্র সংগঠনে সক্রিয় হয়েছিলেন যা রাষ্ট্রপতি সুকর্ণোর কাছ থেকে ক্ষমতা অর্জনের জন্য জেনারেল সুহার্তোর সমর্থন করেছিল।  কল্লা কেএমআই-র দক্ষিণ সুলাওসি শাখার সভাপতির পদে নির্বাচিত হয়েছিলেন। [৪]  তিনি রাজনৈতিক ক্যারিয়ারে আগ্রহ দেখিয়েছিলেন, আঞ্চলিক গণপ্রতিনিধিত্ব কাউন্সিলের (ডিপিআরডি) সদস্য এবং গোলকারের যুব বিভাগের চেয়ারম্যান হয়েছিলেন যখন তখনও এটি একটি যৌথ সচিবালয়ের (সেক্রেটারিয়েট বেরসামা বা সেকবার) ফর্ম্যাটের অধীনে সংগঠিত ছিল।
সম্পর্ক
তার ব্যবসায়িক কর্মজীবনকে বাদ দিয়ে কালা অসংখ্য নামী প্রতিষ্ঠানে সক্রিয় ছিলেন।  ১৯ 1979৯ থেকে ১৯৮৯ সাল পর্যন্ত তিনি মকাসারের ইন্দোনেশিয়ান ইকোনমিক্স গ্র্যাজুয়েটস অ্যাসোসিয়েশন (আইএসইআই) এর চেয়ারম্যান ছিলেন (তত্কালে উজুং পাণ্ডাং নামে পরিচিত) এবং তিনি আইএসআইআইয়ের উপদেষ্টা হিসাবে অবিরত রয়েছেন।  কল্লা চেম্বার অফ কমার্স অ্যান্ড ইন্ডাস্ট্রির (কেএডিআইএন) সাথে ব্যাপকভাবে জড়িত ছিলেন।  1985 থেকে 1998 অবধি তিনি দক্ষিণ সুলাওসিতে কাদিনের চেয়ারম্যান ছিলেন এবং পূর্ব ইন্দোনেশিয়ায় কাদিনের সমন্বয়ক ছিলেন। [৪]  এছাড়াও, কাক্লা মকাসারের তিনটি বিশ্ববিদ্যালয়ের ট্রাস্টি বোর্ডে রয়েছেন।  কল্লা আল মারকাজ মসজিদ নির্মাণ এবং এর ইসলামী কেন্দ্রের চেয়ারম্যান হয়ে সামাজিকভাবে অবদান রেখেছেন।
২০১৫ সালে, যোগব্যক্তার মুহমদিয়াহ বিশ্ববিদ্যালয়ের সরকারী জুসুফ কল্লা স্কুল প্রতিষ্ঠিত হয়েছিল, স্কুলটি কল্লার অর্থায়নে পরিচালিত হয়েছিল। [৫]
কলাকে অ্যাক্ট অফ কিলিং ছবিতে প্যানসাসিলা যুবকের প্রশংসা করতে এবং তাদেরকে সহিংসতা করতে উত্সাহিত করতে দেখা গেছে।
জনগণের পরামর্শমূলক পরিষদের সদস্য
১৯৮7 সালে কল্লা দক্ষিণ সুলাওসির জন্য আঞ্চলিক প্রতিনিধি হিসাবে পিপলস কনসালটেটিভ অ্যাসেমব্লিতে (এমপিআর) নিযুক্ত হয়ে সক্রিয় রাজনীতিতে ফিরে আসেন। 1992, 1997 এবং 1999 সালে তিনি আবার এমপিআর নিযুক্ত হন।
ওয়াহিদ ও মেগাওয়াতি রাষ্ট্রপতি
১৯৯৯ সালে এমপিআর দ্বারা কিয় হাজী আব্দুর রহমান ওহিদ (প্রায়শই গুস দুর নামে পরিচিত) রাষ্ট্রপতি নির্বাচিত হয়েছিলেন, তখন কল্লাকে মন্ত্রিসভায় অন্তর্ভুক্ত করা হয়েছিল এবং শিল্প ও বাণিজ্যমন্ত্রী হয়েছিলেন। তিনি কেবল ছয় মাসের জন্য মন্ত্রী ছিলেন যখন 2000 এপ্রিলে ওয়াহিদ তাকে রাষ্ট্র-মালিকানাধীন উদ্যোগের মন্ত্রীর সাথে অপসারণ করেছিলেন।  ওয়াহিদ কল্লা ও মন্ত্রী লক্ষ্মণ উভয়ের বিরুদ্ধে দুর্নীতির অভিযোগ এনেছিলেন, যদিও তিনি এই অভিযোগকে সমর্থন করার পক্ষে কখনও প্রমাণ হাজির করেননি, [৮] এবং কল্লা অভিযোগ অস্বীকার করেছেন। [৯]
২০০১ সালের জুলাইয়ে এমপিআরের একটি বিশেষ অধিবেশনে রাষ্ট্রপতি গুস দুরকে পদ থেকে বরখাস্ত করা হয়। উপরাষ্ট্রপতি মেগাবাতি সুকর্ণোপুত্রি রাষ্ট্রপতির দায়িত্ব গ্রহণ করেন এবং কল্লাকে তার মন্ত্রিসভায় অন্তর্ভুক্ত করেন এবং তাকে জনকল্যাণের সমন্বয় মন্ত্রীর সিনিয়র পদে নিয়োগ করেন।  যদিও এটি তাঁর মন্ত্রিসভায় সংক্ষিপ্তসার অংশ ছিল না, কল্লা তাঁর স্বদেশীয় সুলাওসি দ্বীপে পোসোতে আন্তঃধর্মীয় দ্বন্দ্ব সমাধানে সহায়তা করেছিলেন।  কল্লা আলোচনায় সহায়তা করেছিলেন যা ফলশ্রুতিতে ২০ ডিসেম্বর ২০০১-এ মালিনো দ্বিতীয় চুক্তিতে স্বাক্ষর করে এবং তিন বছরের জন্য চলমান এই সংঘাতের অবসান ঘটে।  দু'মাস পরে, কালা সুলাওসিতে আরও একটি সংঘাতের সমাধানে সহায়তা করেছিলেন।  ২০০২ সালের ১২ ফেব্রুয়ারি, কালা রাজনীতি ও সমাজের সমন্বয়মন্ত্রী সুসিলো বামবাং যুধিওনোর সাথে মিলিত হয়ে দ্বিতীয় ম্যালিনো ঘোষণার মাধ্যমে অ্যাম্বন ও মলুচায় একই ধরনের সংঘাতের সমাধান করতে সক্ষম হন। [১১]
উপ-রাষ্ট্রপতি পদে
গোলকার জাতীয় সম্মেলনের ঠিক কয়েকদিন আগে, কল্লা গোলকার ব্যানারে দৌড়ানো থেকে সরে আসার সিদ্ধান্ত নিয়েছিলেন। বরং, তিনি তার চলমান সাথী হওয়ার জন্য ডেমোক্র্যাটিক পার্টির (পিডি) যুধিওনোর কাছ থেকে নেওয়া প্রস্তাবটি গ্রহণ করেছিলেন। [১৪]  এই জুটি ক্রিসেন্ট স্টার পার্টি (পিবিবি), ইন্দোনেশিয়ান বিচারপতি ও Unক্য পার্টি (পিকেপিআই) এবং রিফর্ম স্টার পার্টি (পিবিআর) এর সমর্থনও পেয়েছে।
৫ জুলাই ২০০৪-এ রাষ্ট্রপতি নির্বাচন অনুষ্ঠিত হয়েছিল। যুধিওনো এবং কালা ৩৩% ভোট নিয়ে জনপ্রিয় ভোটে জয়ী হয়েছিলেন তবে রাষ্ট্রপতি ও সহসভাপতি হিসাবে নির্বাচনের জন্য ৫০% ভোটের প্রয়োজন হয়, তাই রান-অফের প্রয়োজন ছিল।  যুধিওনো এবং মেগাবাতি বছরের শেষের দিকে অনুষ্ঠিত দ্বিতীয় নির্বাচনের রাউন্ডে এগিয়ে যায়।
দ্বিতীয় ময়দানে যুধিওনো মেগাওয়াতীর কাছ থেকে যথেষ্ট চ্যালেঞ্জের মুখোমুখি হয়েছিল যিনি তার নিজস্ব ইন্দোনেশিয়ান ডেমোক্র্যাটিক পার্টি-সংগ্রাম (পিডিআই-পি) এবং গোলকার, ইউনাইটেড ডেভেলপমেন্ট পার্টি, সমৃদ্ধ শান্তি পার্টি (পিডিএস) এবং ইন্দোনেশীয়দের সমন্বয়ে একটি জাতীয় জোট গঠন করেছিলেন। ন্যাশনাল পার্টি (পিএনআই)।  যুধিওনো অন্য দলগুলির কাছ থেকে রাজনৈতিক সমর্থন একীভূত করার পরে, কালা সমর্থনের জন্য গোলকারের দিকে ফিরেছিলেন।  ফাহমি ইদ্রিসের নেতৃত্বে এবং পার্টির লাইন উপেক্ষা করে গোলকারের কল্লা সমর্থক উপাদানগুলি কল্লা এবং যুধিওনোর পক্ষে সমর্থন জানায়। [১৫]  ২০০৪ সালের ২০ সেপ্টেম্বর যুধিওনো এবং কালা 60০.১% ভোট নিয়ে রান পেয়েছিলেন।
প্রথম উপ-রাষ্ট্রপতি পদ
যদিও তিনি অতিরঞ্জিতভাবে রাষ্ট্রপতি পদে জয়লাভ করেছিলেন, যুধিওনো তখনও জনগণের প্রতিনিধি পরিষদে (ডিপিআর) দুর্বল ছিলেন। গোল্ডার এবং পিডিআই-পি-র বিরোধী দলের ভূমিকা নিয়ে যাওয়ার ইচ্ছাকৃত আইনজীবী পেশাজীবীদের বিরুদ্ধে লড়াইয়ের পক্ষে পিডি এর সমস্ত জোটের শরিকদের সাথে পিডি এখনও দুর্বল ছিল।
২০০৪ সালের ডিসেম্বরে একটি জাতীয় কংগ্রেস অনুষ্ঠিত হওয়ার সাথে সাথে যুধিওনো এবং কল্লা মূলত ডিপিআর প্রধান আগুং লাকসনোকে গোলকার চেয়ারম্যান হওয়ার জন্য সমর্থন করেছিলেন। আগুনকে আকবরের বিপক্ষে চালানো খুব দুর্বল বলে মনে করা হয়, যুধিওনো এবং কল্লা তাদের ওজন সূর্য পালোর পিছনে ফেলেছিলেন।  অবশেষে, যখন পালোহকেও আকবরের বিপক্ষে চালানো খুব দুর্বল বলে মনে করা হয়েছিল, যুধিওনো কল্লাকে গোলকর সভাপতির পদে প্রার্থী করার জন্য সবুজ আলো দিয়েছিলেন। ১  ১৯৪ 2004 সালের ১৯ ডিসেম্বর কল্লা গোলকারের নতুন চেয়ারম্যান নির্বাচিত হন।
কাল্লার বিজয় যুধিওনোর জন্য একটি দ্বিধা সৃষ্টি করেছিল। যদিও এটি এখন যুধিওনোকে আইন পাস করতে সক্ষম করেছে, কল্লার নতুন অবস্থানের অর্থ এক অর্থে, তিনি এখন যুধিওনোর চেয়ে বেশি শক্তিশালী।
প্রতিদ্বন্দ্বিতার প্রথম লক্ষণটি ভারত মহাসাগরের সুনামির সময় এলো যখন দৃশ্যত নিজস্ব উদ্যোগে কল্লা মন্ত্রীদের একত্র করলেন এবং আছাকে পুনর্বাসনের বিষয়ে কাজ শুরু করার আদেশ দিয়ে একজন সহ-রাষ্ট্রপতি ডিক্রি স্বাক্ষর করলেন। উপরাষ্ট্রপতি রাষ্ট্রপতির ডিক্রিটির বৈধতা নিয়ে প্রশ্ন তোলা হয়েছিল [১ 17] যদিও যুধিওনোর বক্তব্য ছিল যে তিনিই তিনি কল্লাকে এগিয়ে যাওয়ার আদেশ দিয়েছেন।